Document ID: 31995R0307

KOMISSION ASETUS (EY) N:o 307/95,
annettu 14 päivänä helmikuuta 1995,
korjattujen lopullisten alueellisten viitemäärien vahvistamisesta soijapapujen, rapsin- ja auringonkukansiementen tuottajille markkinointivuodelle 1994/1995
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 12 artiklan,
sekä katsoo, että:
asetuksen (ETY) N:o 1765/92 5 artiklan 1 kohdan d alakohdassa säädetään, että komissio laskee todettuun öljysiementen viitehintaan perustuvan lopullisen alueellisen viitemäärän korvaamalla ennakoidun viitehinnan todetulla viitehinnalla; komissio on määrittänyt todetun viitehinnan käyttämällä komission asetuksen (EY) N:o 3405/93 (2), mukaisesti toimitettuja tietoja,
asetuksen (ETY) N:o 1765/92 5 artiklan 1 kohdan e alakohdassa säädetään, että jos sen maan pinta-ala, josta öljysiemenistä maksettava lajikohtainen korvaus maksetaan, mainitun asetuksen 2 artiklan 6 kohdan soveltamisen jälkeen ylittää taatun enimmäispinta-alan (TEP), lopullisia alueellisia viitemääriä vähennetään; asetuksen (ETY) N:o 1765/92 5 artiklan 1 kohdan f alakohdassa säädetään, että lopullisia alueellisia viitemääriä vähennetään yhdellä prosentilla jokaiselta prosentilta, jolla pinta-ala ylittää TEP:n; lopullisten alueellisten viitemäärien vähentäminen rajoittuu niihin jäsenvaltioihin, jotka ovat ylittäneet kansallisen viitepinta-alansa, jota on alennettu kiertoviljelyn kesannointiprosentin verran; näissä jäsenvaltioissa sovelletun vähennyksen painotetun keskiarvon on oltava yhtä suuri kuin TEP:n tasolla tarpeellinen vähennys; kussakin jäsenvaltiossa sovellettavien vähennysten tulee perustua kyseisen maan osuuteen TEP:n kokonaisylityksestä,
siltä osin kuin on kyse muuhun kuin Espanjassa ja Portugalissa tapahtuvaan auringonkukansiementen viljelyyn liittyvästä TEP:stä ja jos kansallisen viitepinta-alan prosentuaalinen ylitys on suuri mutta kyseinen kansallinen viitepinta-ala ja ylityksen hehtaarimäärä ovat pieniä, näihin jäsenvaltioihin sovellettava tuen vähennys ei saisi olla kohtuuton; osa kyseiseen TEP:hen sisältyvästä vapaasta pinta-alasta voidaan siirtää väliaikaisesti kyseisten jäsenvaltioiden kansallisiin viitepinta-aloihin, jotta voidaan vähentää niiden osuuksia TEP:n kokonaisylitykseen,
komission asetuksen (EY) N:o 3408/93 (3) 3 artiklan mukaisesti jotkut tuottajat saivat ennakoituun alueelliseen viitemääräarvioon perustuvan ennakkomaksun, ennen kuin komissio vahvisti ennakoidut alueelliset viitemäärät markkinointivuotta 1994/1995 varten komission asetuksen (EY) N:o 1472/94 (4) 1 artiklan 2 kohdassa; kaikki muut tuottajat saivat asetuksen (EY) N:o 1472/94 2 artiklassa vahvistetun suuruisen ennakkomaksun,
tietyille keinokastelluille peltokasvialoille myönnettäviä korvauksia koskevista erityissäännöistä annetun komission asetuksen (EY) N:o 2715/94 (5), joka kumoaa komission asetuksen (ETY) N:o 1113/93 (6), 7 artiklassa lykätään markkinointivuoteen 1995/1996 sen vaatimuksen soveltamista, että alueellisten korvausten laskentaan käytettyjä keinokastelun avulla saatuja satoja on vähennettävä määrällä, joka vastaa keinokastellun maan enimmäismäärän mahdollista lisäystä, jotta noudatetaan alueen historiallisia keskimääräisiä satoja; tämän vuoksi keinokastellun soijan tuottajille Ranskassa markkinointivuonna 1994/1995 maksettavien korvausten laskentaan käytettävät keinokastellun maan viitesadot on tarkistettava,
Italian Cremona pianura -alueen historiallinen alueellinen keskimääräinen öljysiementen sato on korjattava,
asetuksen (ETY) N:o 1765/92 2 artiklan 6 kohdan mukaisesti jäsenvaltioiden, jotka ovat ylittäneet komission asetuksessa (EY) N:o 1098/94 (7), sellaisena kuin se on muutettuna asetuksella (EY) N:o 2416/94 (8), vahvistetun alueellisen perusviljelyalan, pitäisi vähentää korvauksiin oikeutettua pinta-alaa samassa suhteessa,
korvaukseen oikeutettujen tuottajien tulisi saada korvauksen nettomäärä, joka on yhtä suuri kuin tässä asetuksessa vahvistettu lopullinen alueellinen viitemäärä vähennettynä jo saadulla ennakkomaksulla ja ottaen huomioon korvaukseen oikeutettuun alaan mahdollisesti tehtävät vähennykset,
neuvoston asetuksessa (ETY) N:o 1765/92 (9) tarkoitettujen öljysiementen tuottajia koskevan tukijärjestelmän soveltamista koskevista yksityiskohtaisista säännöistä 31 päivänä heinäkuuta 1992 annetun komission asetuksen (ETY) N:o 2294/92, sellaisena kuin se on viimeksi muutettuna asetuksella (EY) N:o 2203/94 (10), 8 artiklan 1 kohdassa säädetään, että markkinointivuoden ensimmäisen päivän maatalouden muuntokurssia on käytettävä kaikissa kyseisen vuoden aikana tehtävissä maksuissa; korjattujen lopullisten alueellisten viitemäärien vahvistamisessa on otettava huomioon, että 1 päivänä heinäkuuta 1994 voimassa olleeseen ja siten lopullisten alueellisten viitemäärien muuntamiseen käytettävään maatalouden muuntokurssiin sovelletaan korjauskerrointa 1,207509, ja
viljan, rasvojen ja kuivarehujen sekahallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
1. Liitteessä I on tiivistetty selitys korjattujen lopullisten alueellisten viitemäärien laskemisesta asetuksen (ETY) N:o 1765/92 5 artiklan 3 kohdassa vaaditulla tavalla.
2. Korjatut lopulliset alueelliset viitemäärät markkinointivuodeksi 1994/1995 ovat liitteen II mukaiset.
3. Laskiessaan asetuksen (ETY) N:o 1765/92 11 artiklan 4 kohdassa tarkoitettua öljysiementen tuottajille maksettavaa jäännösmaksua toimivaltaisen viranomaisen on otettava huomioon:
a) tuottajan korvaukseen oikeutettuun alaan tehtävät kaikki vähennykset, ja
b) asetuksen (EY) N:o 3408/93 3 artiklan tai asetuksen (EY) N:o 1472/94 2 artiklan mukaisesti mahdollisesti maksetut ennakkomaksut.
2 artikla
Tämä asetus tulee voimaan seuraavana päivänä sen jälkeen, kun se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä helmikuuta 1995.

Labels: 2
17
19
3
6